Imeɣnasen n ukabar n RCD ɛerḍen a d-fɣen si tzeqqa n ukabar mi d-zzin ibulisen si yal tama, ayagi yegla-d ugar n meyya imejraḥ deg lesfuf n ukabar. Ger imejraḥ llan wid yenṭren aṭas.
Aselaway n RCD, Saɛid Saɛdi, yewwet-d aṭas deg imḍebren iḥebsen tikli n wass-a seg 1u n mayu ɣer tesqamut taɣelnawt i d-yezgan deg webrid n Ziɣud Yusef, yenna: » nessawel-d ɣer tikli qublen-aɣ-id s la bataille d Alger. Ixuṣ-aɣ kan le général Massu » i d-yenna i tɣamsa di tzeqqa n uakabar-is, anda nejmaɛen imesbaniyen yettwaḥebsen sɣur imsulta.
Tikli ɣer i d-iluɛa RCD yebɣa a ttili d tin ubeddel di ḥala i deg txebbeṭ tmurt, akked d userreḥ n imesbaniyen yettwaṭfen ɣer lḥebs di cwalat i d-yellan deg ussan-agi ineggura.
kab_Latn kab_Latn kab_Latn